อำเภอปางมะผ้า

ปางมะผ้า เป็นอำเภอหนึ่งของจังหวัดแม่ฮ่องสอน ตั้งอยู่บริเวณเหนือสุดของจังหวัด ได้รับการยกฐานะเป็นอำเภอเมื่อปี พ.ศ. 2539 มีผลบังคับใช้ตั้งแต่วันที่ 5 ธันวาคม พ.ศ. 2539 เป็นที่ตั้งของแหล่งโบราณคดีที่เพิงผาถ้ำลอดมีอายุเก่าแก่ถึง 32,000 ปี

ที่ตั้งและอาณาเขต 
อำเภอปางมะผ้าตั้งอยู่ทางทิศเหนือสุดของจังหวัด มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับรัฐฉาน (ประเทศพม่า)
 ทิศตะวันออก ติดต่อกับอำเภอปาย
 ทิศใต้ ติดต่อกับอำเภอปายและอำเภอเมืองแม่ฮ่องสอน
 ทิศตะวันตก ติดต่อกับอำเภอเมืองแม่ฮ่องสอน และรัฐฉาน (ประเทศพม่า)

ประวัติ 
ท้องที่อำเภอปางมะผ้า เดิมเป็นส่วนหนึ่งของอำเภอเมืองแม่ฮ่องสอน ทางราชการได้แบ่งพื้นที่การปกครองของอำเภอเมืองแม่ฮ่องสอนออกมาตั้งเป็น กิ่งอำเภอปางมะผ้า ตามประกาศกระทรวงมหาดไทยลงวันที่ 1 เมษายน พ.ศ. 2530 โดยมีผลบังคับตั้งแต่วันที่ 9 เมษายน ปีเดียวกัน และให้ขึ้นการปกครองกับอำเภอเมืองแม่ฮ่องสอน และต่อมาได้มีพระราชกฤษฎีกายกฐานะขึ้นเป็น อำเภอปางมะผ้า ตามประกาศกระทรวงมหาดไทยลงวันที่ 12 พฤศจิกายน พ.ศ. 2539 โดยให้มีผลตั้งแต่วันที่ 20 พฤศจิกายน ปีเดียวกัน

 วันที่ 23 สิงหาคม 2526 ตั้งตำบลสบป่อง แยกออกจากตำบลปางมะผ้า
วันที่ 9 เมษายน 2530 แยกพื้นที่ตำบลสบป่อง และตำบลปางมะผ้า ของอำเภอเมืองแม่ฮ่องสอน มาตั้งเป็น กิ่งอำเภอปางมะผ้า และกำหนดให้ขึ้นการปกครองกับอำเภอเมืองแม่ฮ่องสอน
 วันที่ 15 กันยายน 2532 ตั้งตำบลถ้ำลอด แยกออกจากตำบลสบป่อง และตั้งตำบลนาปู่ป้อม แยกออกจากตำบลปางมะผ้า
 วันที่ 20 พฤศจิกายน 2539 ยกฐานะจากกิ่งอำเภอปางมะผ้า อำเภอเมืองแม่ฮ่องสอน เป็น อำเภอปางมะผ้า
วันที่ 25 ธันวาคม 2539  ยกฐานะสภาตำบลสบป่อง และสภาตำบลปางมะผ้า เป็นองค์การบริหารส่วนตำบลสบป่อง และองค์การบริหารส่วนตำบลปางมะผ้า ตามลำดับ
วันที่ 15 ตุลาคม 2542 ยกฐานะสภาตำบลนาปู่ป้อม และสภาตำบลถ้ำลอด เป็นองค์การบริหารส่วนตำบลนาปู่ป้อม และองค์การบริหารส่วนตำบลถ้ำลอด ตามลำดับ

การแบ่งเขตการปกครอง

การปกครองส่วนภูมิภาค 
อำเภอปางมะผ้าแบ่งเขตการปกครองออกเป็น 4 ตำบล 38 หมู่บ้าน ได้แก่

การปกครองส่วนท้องถิ่น 
ท้องที่อำเภอปางมะผ้าประกอบด้วยองค์กรปกครองส่วนท้องถิ่น 4 แห่ง ได้แก่
 องค์การบริหารส่วนตำบลสบป่อง ครอบคลุมพื้นที่ตำบลสบป่องทั้งตำบล
 องค์การบริหารส่วนตำบลปางมะผ้า ครอบคลุมพื้นที่ตำบลปางมะผ้าทั้งตำบล
 องค์การบริหารส่วนตำบลถ้ำลอด ครอบคลุมพื้นที่ตำบลถ้ำลอดทั้งตำบล
 องค์การบริหารส่วนตำบลนาปู่ป้อม ครอบคลุมพื้นที่ตำบลนาปู่ป้อมทั้งตำบล

สถานที่สำคัญ 

 สถานีตำรวจภูธรปางมะผ้า จัดตั้งขึ้นตามประกาศกระทรวงมหาดไทยลงวันที่ 10 มกราคม พ.ศ. 2484 โดยมีผลบังคับตั้งแต่วันที่ 21 มกราคม ปีเดียวกัน ในท้องที่ตำบลปางมะผ้า อำเภอเมืองแม่ฮ่องสอน เพื่อรักษาความสงบเรียบร้อยแก่ประชาชน
 โรงพยาบาลปางมะผ้า เป็นโรงพยาบาลประจำอำเภอปางมะผ้า ตั้งอยู่ที่เลขที่ 240 หมู่ที่ 1 บ้านสบป่อง ตำบลสบป่อง อำเภอปางมะผ้า จังหวัดแม่ฮ่องสอน เป็นโรงพยาบาลชุมชนขนาดกลาง (F2) จำนวนเตียง 35 เตียง สังกัดกระทรวงสาธารณสุข
 แหล่งโบราณคดีที่สำคัญ อาทิ ถ้ำลอด ถ้ำน้ำลอด ถ้ำผีแมน และถ้ำผีแมนโลงลงรัก เป็นต้น

อ้างอิง 

 
ปางมะผ้า